Komisijos reglamentas (EB) Nr. 681/2001
2001 m. balandžio 3 d.
laikinai nukrypstantis nuo Reglamento (EB) Nr. 1370/95, nustatančio išsamias eksporto licencijų sistemos įgyvendinimo kiaulienos sektoriuje taisykles
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1975 m. spalio 29 d. Tarybos reglamentą (EEB) Nr. 2759/75 dėl bendro kiaulienos rinkos organizavimo [1] su paskutiniais pakeitimais, padarytais Reglamentu (EB) Nr. 1365/2000 [2], ypač į jo 8 straipsnio 2 dalį, 13 straipsnio 12 dalį ir 22 straipsnį,
kadangi:
(1) Komisijos reglamento (EB) Nr. 1370/95 [3] su paskutiniais pakeitimais, padarytais Reglamentu (EB) Nr. 2898/2000 [4], 3 straipsnio 3 dalyje nustatyta, kad eksporto licencijos yra išduodamos trečiadieniais po savaitės, kurią buvo pateiktos paraiškos eksporto licencijai gauti, jei Komisija per tą laiką nesiėmė jokių konkrečių priemonių.
(2) Atsižvelgiant į valstybines šventes 2001 m. ir todėl nereguliarų Europos Bendrijų oficialiojo leidinio paskelbimą, svarstymui skirtas laikotarpis yra per trumpas, kad būtų užtikrintas veiksmingas rinkos valdymas, ir todėl jį reikėtų laikinai pratęsti.
(3) Šiame reglamente numatytos priemonės atitinka Kiaulienos vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Nepaisant Reglamento (EB) Nr. 1370/95 3 straipsnio 3 dalies, licencijos, kurioms gauti paraiškos paduodamos toliau nurodytu laikotarpiu, išduodamos nurodytą datą, jei iki tos datos nebuvo imtasi nė vienos iš minėto straipsnio 4 dalyje nurodytų konkrečių priemonių:
- nuo 2001 m. balandžio 9 d. iki 13 d., išduodama 2001 m. balandžio 19 d.,
- nuo 2001 m. balandžio 23 d. iki 27 d., išduodama 2001 m. gegužės 4 d.,
- nuo 2001 m. gegužės 28 d. iki birželio 1 d., išduodama 2001 m. birželio 7 d.,
- nuo 2001 m. gruodžio 17 d. iki 21 d., išduodama 2002 m. sausio 3 d.,
- nuo 2001 m. gruodžio 24 d. iki 28 d., išduodama 2002 m. sausio 7 d.
2 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2001 m. balandžio 3 d.